Dvilypiai (12231926)
55°12′36″ š. pl. 25°21′34″ r. ilg.﻿ / ﻿55.21000°š. pl. 25.35944°r. ilg.﻿ / 55.21000; 25.35944 Dvilypiai – ežeras Lietuvoje, Molėtų rajone, 4 km į pietvakarius nuo Molėtų. Ežero ilgis iš vakarų į rytus – 0,23 km, plotis – iki 0,17 km. Altitudė 124,7 m. Vakarinis ir šiaurinis krantai žemi, pelkėti, pietinis ir šiaurrytinis – aukšti. Ežerą supa Gudeliškio miškas. Šiaurėje per pelkę jungiasi upeliu su dar vienu Dvilypių ežeru. Rytuose išteka upelis link Siesarties intako Kaminos. Šalia įsikūręs Lėlių kaimas. Veikia kaimo turizmo sodyba, pietvakarinėje pakrantėje yra įrengtas paplūdimys.